Steromapedaliodes

Steromapedaliodes er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Slekten er én av ganske mange slekter som ble spaltet av fra den kjempestore slekten Pedaliodes i 1964.

 Utseende 
Middelsstore (vingespenn ca. 45 millimeter), mørke sommerfugler. Oversiden er brunsvart bortsett fra en hvit tverrflekk langt inne på forvingen nær forkanten. Undersiden av bakvingen er gråsvart-spraglete.

 Levevis 
Larvene utvikler seg trolig på bambus i slekten Chusquea, i likhet med de fleste andre Pronophilina.
Disse sommerfuglene finnes på høysletter (páramo) rundt 3000 meter over havet. I alle fall Steromapedaliodes sanchezi er regnet som en utryddingstruet art.

 Utbredelse 
Slekten er utbredt i fjellområder i Venezuela.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Pronophilina 
 Slekten Steromapedaliodes Forster, 1964
 Steromapedaliodes albarregas (Adams & Bernard, 1981)
 Steromapedaliodes albonotata (Godman, 1905)
 Steromapedaliodes sanchezi Viloria & Pyrcz, 2001
 Steromapedaliodes schuberti Viloria & Pyrcz, 2001

 Kilder 
 Markku Savela's Lepidoptera and some other life forms: Sjekkliste over artene. Hentet 22.1. 2012.
 Lewis, H.L. (1974) Fjärilar från hela världen. Forum, Stockholm. ISBN 91-37-10100-5

 Eksterne lenker 

 Brower, A.V.Z. (2011) Steromapedaliodes på Tree of life
 Bilde av Steromapedaliodes sanchezi

Kategori:Ringvinger
Kategori:Sommerfugler formelt beskrevet i 1964
Kategori:Dyr formelt beskrevet av Walter Forster